Ди щIалэхэм я текIуэныгъэ
Ярославль дэт «Вознесенский» спорт комплексым щекIуэкIащ алыдж-урым бэнэкIэмкIэ «А» класс зиIэ VIII урысейпсо зэхьэзэхуэ. Зэпеуэр фэеплъ хуащIащ УФСБ-м и щIыналъэ оперативно-антитеррор гупым и командир Лататуев Владимир.
Зэхьэзэхуэм и саугъэтхэм, Урысейпсо зэхьэзэхуэм хэтынымрэ спортым и мастерым и цIэр къыфIащынымрэ, щIэбэнащ къэралым и щIыналъэ 29-м щыщ спортсмен 350-м щIигъу.
Килограмм 97-м нэблагъэ зи хьэлъагъхэм я гупым щригъэкIуэкIа зэIущIэхэм шэч къызытумыхьэн текIуэныгъэ къыщихьри дыщэ медалыр зыIэригъэхьащ Урысей Федерацэм и командэ къыхэхам хэт Шыбзыхъуэ Къантемыр.
НыбжьыщIэхэм я деж домбеякъ медалхэр къыщахьащ Хьэжрокъуэ Умаррэ (кг 60-м нэблагъэ) Бекъул Муратрэ (кг 71-м нэблагъэ).
МЭЗКУУ Къан.
